Cântărețul Florin Salam a fost ridicat de acasă, joi dimineață, și dus la audieri într-un dosar de înșelăciune, conform Antena 3.
Salam se află în acest moment în fața anchetatorilor și dă explicații în legătură cu mai multe plângeri depuse împotriva sa, conform sursei citate. Mai multe persoane au reclamat faptul că Florin Salam ar fi luat diverse sume de bani pentru a cânta la evenimente, după care nu și-a onorat promisiunile. Păgubiții ar fi depus inclusiv dovezi potrivit cărora Salam ar fi încasat banii, conform sursei citate.
Nu este prima oară când Salam are de înfruntat acest tip de acuzații. Un bărbat din Târgoviște i-a făcut cântărețului plângere penală, acuzându-l că l-a înșelat cu 5.500 de euro.